**Saopštenje za javnost**

Pogodnost EQUIA Forte materijala za srednje i velike restauracije II klase potvrđena je petogodišnjom multicentričnom kliničkom studijom.

Cilj tog dugoročnog nasumičnog istraživanja bio je da se uporedi klinička efikasnost glashibridnog restaurativnog sistema EQUIA Forte za srednje i velike restauracije II klase sa nanohibridnim kompozitom (Tetric EvoCeram, Ivoclar Vivadent) koji se smatra zlatnim standardom za takve restauracije.

Studiju je vodila prof. Ivana Miletić u saradnji sa timom uglednih profesora sa četiri evropska univerziteta: Anjom Barabom i Silvanom Jukić Krmek sa Univerziteta u Zagrebu, Matteom Bassom sa Univerziteta u Milanu, Tamarom Perić i Dejanom Markovićem sa Beogradskog Univerziteta i sa Cygdem Atalayan Ozkaya, Hande Kemaloğlu i Lezize Sebnem Turkun sa Univerziteta Ege.

Nakon uspešnog praćenja 180 pacijenata u četiri zemlje, za autore je od posebne važnosti bila prezentacija sprovedenog istraživanja pod nazivom „Petogodišnja efikasnost glashibridnih i nano-hibridnih restaurativnih materijala: multicentrično kliničko istraživanje“ *(“Five-Year Performance of Glass-Hybrid and Nano-Hybrid Restoratives: Multi-Centre Clinical Trial“)* na CED/NOF-IADR 2023 kongresu održanom na grčkom Rodosu.

Prof. Ivana Miletić sa Univerziteta u Zagrebu je informativnim i zanimljivim izlaganjem privukla pažnju učesnika i predstavila rezultate ovog opsežnog istraživanja.

Rezultati studije otkrili su sličnu kliničku efikasnost Equie Forte i standardnog nanohibridnog kompozita nakon pet godina, što omogućuje fleksibilnost u odabiru najprikladnijeg restaurativnog rešenja za pacijente, na osnovu njihovih individualnih potreba i okolnosti.

“Nakon pet godina praćenja, naši rezultati pokazuju izvrstan dugoročni uspeh staklohibrida. Optimistično gledam na sposobnost ovih materijala da prošire mogućnosti restauracija bez ugrožavanja ishoda lečenja za pacijente”, izjavila je prof. Miletić.

Autori sada željno iščekuju konačnu objavu ove vredne studije u celokupnom obliku.

Detaljne informacije potražite na stranici 183 na <https://ced-iadr2023.com/abstract-book-2/>

GCE EEO – Serbia
Stanoja Glavaša 29, 1st floor, ap.4
11000 Beograd
Србија

info.serbia@gc.dental
serbia.gceurope.com